Komission asetus (EY) N:o 2083/2003, annettu 27 päivänä marraskuuta 2003, muihin kolmansiin maihin kuin Maltaan perustamissopimuksen liitteeseen I kuulumattomina tavaroina vietäviä tuotteita koskevista poikkeuksista asetukseen (EY) N:o 800/1999



Virallinen lehti nro L 313 , 28/11/2003 s. 0023 - 0024



Komission asetus (EY) N:o 2083/2003, annettu 27 päivänä marraskuuta 2003, muihin kolmansiin maihin kuin Maltaan perustamissopimuksen liitteeseen I kuulumattomina tavaroina vietäviä tuotteita koskevista poikkeuksista asetukseen (EY) N:o 800/1999 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 8 artiklan 3 kohdan, sekä katsoo seuraavaa: (1) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetun komission asetuksen (EY) N:o 1520/2000(3) 16 artiklan 1 kohdassa, sellaisena kuin se on viimeksi muutettuna asetuksella (EY) N:o 740/2003(4), säädetään, että maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annettua komission asetusta (EY) N:o 800/1999(5), sellaisena kuin se on viimeksi muutettuna asetuksella (EY) N:o 2010/2003(6), sovelletaan perustamissopimuksen liitteeseen I kuulumattomina tavaroina vietävien tuotteiden viennin yhteydessä. (2) Asetuksen (EY) N:o 800/1999 3 artiklassa säädetään, että oikeus vientitukeen syntyy tuotaessa tuotteet määrättyyn kolmanteen maahan, kun kyseiseen kolmanteen maahan sovelletaan eriytettyä tukea. Asetuksen 14, 15 ja 16 artiklassa säädetään eriytetyn tuen maksuedellytyksistä, erityisesti asiakirjoista, joilla tavaroiden saapuminen määräpaikkaan osoitetaan. (3) Asetuksen (EY) N:o 800/1999 18 artiklan 1 ja 2 kohdassa säädetään, että osa eriytetystä tuesta lasketaan käyttämällä alinta tuen määrää ja maksetaan viejän hakemuksesta välittömästi, kun todiste tuotteen poistumisesta yhteisön tullialueelta on esitetty. (4) Maltalta peräisin olevien tiettyjen jalostettujen maataloustuotteiden tuontia ja Maltaan suuntautuvaa tiettyjen jalostettujen maataloustuotteiden vientiä koskevista yksipuolisista siirtymätoimenpiteistä 27 päivänä lokakuuta 2003 annetussa neuvoston asetuksessa (EY) N:o 1890/2003(7), säädetään perustamissopimuksen liitteeseen I kuulumattomien jalostettujen maataloustuotteiden Maltaan suuntautuvaan vientiin sovellettavan vientituen yksipuolisesta poistamisesta 1 päivästä marraskuuta 2003. (5) Malta on sitoutunut myöntämään tietyille alueelleen maahantuoduille tavaroille tuonnin etuuskohtelun ainoastaan siinä tapauksessa, että tavaroihin liitetyissä asiakirjoissa todetaan, etteivät ne ole oikeutettuja vientitukeen. (6) Edellä tarkoitettujen järjestelyjen johdosta siihen asti, kunnes Malta liittyy Euroopan unioniin, on siirtymätoimenpiteenä aiheellista poiketa asetuksen (EY) N:o 800/1999 mukaisesta tuonnin todentamista koskevasta vaatimuksesta eriytetyn tuen tapauksessa, jotta muiden kolmansien maiden kanssa kauppaa käyville toimijoille ei määrätä tarpeettomia maksuja. Jos asianomaisille määrämaille ei ole vahvistettu vientitukea, on lisäksi aiheellista olla ottamatta tätä seikkaa huomioon tuen alinta määrää laskettaessa. (7) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 800/1999 16 artiklassa ja siihen liittyvässä asetuksen (EY) N:o 1520/2000 16 artiklan 1 kohdassa säädetään, todistetta tuontitullimuodollisuuksien täyttämisestä ei vaadita maksettaessa tukea kaikille asetuksen (EY) N:o 1520/2000 liitteessä luetelluille tavaroille, joihin sovelletaan Maltan kanssa tehtyjä kauppajärjestelyjä, jos tuen eriyttäminen johtuu ainoastaan siitä, ettei Maltan osalta ole vahvistettu tukea muihin kolmansiin maihin suuntautuvaa vientiä varten. 2 artikla Sitä seikkaa, että Maltaan suuntautuvan viennin osalta tavaroille, jotka luetellaan asetuksen (EY) N:o 1520/2000 liitteessä B ja joihin sovelletaan Maltan kanssa tehtyjä kauppajärjestelyjä, ei ole vahvistettu vientitukea, ei saa ottaa huomioon laskettaessa asetuksen (EY) N:o 800/1999 18 artiklan 2 kohdassa tarkoitettua tuen alinta määrää muihin kolmansiin maihin suuntautuvassa viennin yhteydessä. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä marraskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä marraskuuta 2003. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 177, 15.7.2000, s. 1. (4) EUVL L 106, 29.4.2003, s. 12. (5) EYVL L 102, 17.4.1999, s. 11. (6) EUVL L 297, 15.11.2003, s. 13. (7) EUVL L 278, 29.10.2003, s. 1.